polyglot-tagger/wikipedia-language-snippets-filtered huggingface dataset:
పైన చెప్పిన చలనాలు బాగా సరళీకరించినవి. భూమి-సూర్యుల వ్యవస్థ యొక్క బేరీసెంటరు చుట్టూ భూమి తిరగడం వలన సూర్యుడి ప్రయాణ మార్గం స్వల్పంగా కంపిస్తుంది. ఈ కంపన పీరియడ్ ఒకనెల ఉంటుంది. సౌర వ్యవస్థ లోని ఇతర గ్రహాల వలన కలిగే సంచలనాల కారణంగా భూమి-సూర్యుల బేరీసెంటరు ఒక మీన్ స్థానం చుట్టూ ఒక సంక్లిష్ట పద్ధతిలో కంపిస్తుంది. జ్యోతిశ్చక్రం అంటే ఒక ఏడాదిలో సూర్యుడు ప్రయాణించే మార్గం.
సౌర వ్యవస్థ వస్తువుల స్థానాలను పేర్కొనడానికి జ్యోతిశ్చక్ర కోఆర్డినేట్లు సౌకర్యవంతంగా ఉంటాయి, ఎందుకంటే చాలా గ్రహాల కక్ష్యలు జ్యోతిశ్చక్రం నుండి కొద్దిపాటి వాలునే కలిగి ఉంటాయి. అందువల్ల అవి ఎల్లప్పుడూ ఆకాశంలో దానికి దగ్గరగానే కనిపిస్తాయి. భూమి కక్ష్య చాలా తక్కువగా చలిస్తుంది కాబట్టి, ఇది నక్షత్రాలకు సంబంధించి సాపేక్షంగా స్థిర ప్రమాణం.
భూమి, ఇతర గ్రహాల కదలికలను చాలా సంవత్సరాల పాటు పరిశీలించడం ద్వారా వంపు యొక్క కోణీయ విలువ ఎంత ఉంటుందో కనుగొన్నారు. పరిశీలనల కచ్చితత్వం మెరుగుపడటంతోను, డైనమిక్స్ యొక్క అవగాహన పెరిగేకొద్దీనూ ఖగోళ శాస్త్రవేత్తలు కొత్త ప్రాథమిక ఎఫెమెరైడ్లను తయారు చెయ్యగలిగారు. ఈ ఎఫెమెరైడ్ల నుండి వక్రతతో సహా వివిధ ఖగోళ విలువలు ఉత్పన్నమయ్యాయి.
జ్యోతిశ్చక్రం నుండి భూమధ్యరేఖకు ఉండే వంపు లేదా వాలును జ్యోతిశ్చక్రపు వక్రత అంటారు. ఇది సుమారు 23.4 ఉంటుంది. గ్రహాల వైకల్యాల కారణంగా ప్రస్తుతం ఇది ప్రతి వంద సంవత్సరాలకు 0.013 డిగ్రీలు చొప్పున తగ్గుతోంది.
పదో తరగతి వరకు చదివిన చదువు ఆమెలో వివేకాన్ని తట్టి లేపింది. జరుగుతున్న ఘోరాన్ని అడ్డుకోమని ప్రబోధించింది. వెంటనే రంగంలోకి దిగింది. గ్రామంలోని మహిళలతో సమావేశం ఏర్పాటుచేసి అడవులను నరికితే భవిష్యత్తులో జరిగే నష్టాలను తెలిపింది. తమ జీవితాలు అడవుల పరిరక్షణతో ఎలా ముడిపడి ఉన్నదీ విడమర్చి చెప్పింది. ‘అడవులను కాపాడేపని మగాళ్లు చేయాలని’ వాదించిన తోటి మహిళలకు నచ్చజెప్పింది. అతి కష్టం మీద 25 మంది మహిళలు జమునతో కదిలారు. అధికారులను కలసినా ఫలితం లేకపోవటంతో జమున అధికారాన్ని తన చేతుల్లోకి తీసుకొంది.గ్రామంలోని సుమారు పాతిక మంది మహిళలు జమునకు తోడుగా వచ్చారు. తమ బృందానికి 'వన సురక్షా సమితి' అని పేరు పెట్టుకున్నారు. చెట్లు కొట్టే వారిని అడ్డుకుని, గ్రామం వదిలి వెళ్లేలా చేశారు. అక్కడితో ఆగకుండా. గ్రామంలోని గడపగడపకీ తిరిగి చెట్లని కాపాడుకోవాల్సిన అవసరం ఉందంటూ ప్రచారం చేశారు. 'ఒక్కసారి చెట్లు లేని ప్రపంచాన్ని వూహించుకోండి. ఎంత భయంకరంగా ఉంటుందో. అసలు మనం బతకగలమా.' అంటూ అర్థమయ్యేట్టు చెప్పారు. చెట్లనే కాదు అడవిలో ఉన్న జంతువులను కాపాడుకోవడమూ తమ బాధ్యతగా భావించారు.
స్మగ్లర్లు అక్రమంగా నరికిన కలపను రైలు మార్గంలో తరలించేవారు. ఆయువుపట్టు మీద కొట్టాలనే ఉద్దేశంతో గిరిజన మహిళలంతా రైల్వే అధికారులను కలసి, కలప తరలించటంపై నిషేధం విధించాలని కోరారు. దీంతో కలవరపడిన కలప మాఫియా స్టేషన్‌ బయట వారిపై విరుచుకుపడింది. అనేక మంది మహిళలు గాయపడ్డారు. రాళ్ల దాడి నుంచి జమునను కాపాడేందుకు ప్రయత్నించిన ఆమె భర్త తలకు గాయమైంది. తలో దిక్కు పరిగెత్తి ప్రాణాలు దక్కించుకున్నారు. రెచ్చిపోయిన మాఫియా రాత్రివేళల్లో చెట్లను తగులబెట్టి ప్రతీకారం తీర్చుకునేది.
జమునకు చిన్నతనం నుంచి మొక్కలంటే ప్రాణం. చిన్నపిల్లగా ఉన్నప్పటి నుంచే తండ్రి తన చిట్టి చేతులతో కొన్ని వందల మొక్కలు నాటించాడు. దానికి తోడు పదో తరగతి వరకు చదివిన చదువు.'మనుషులు బతకాలంటే చెట్లు ఉండాలి. చెట్లు ఉంటేనే మనిషి బాగుండేది' ఇదే జమునకు తెలిసింది. తనకి సైన్సు తెలియదు. జార్ఖండ్‌లోని మారుమూల గ్రామానికి చెందిన ఆమె గ్లోబల్‌ వార్మింగ్‌ అనే పదాన్ని కూడా ఎప్పుడూ వినలేదు. అయినా చెట్లంటే ప్రేమా, అభిమానం. చిన్నప్పట్నుంచి వాటిని చూస్తోంది. పొయ్యిలో పెట్టుకోవడానికి కర్రల నుంచి తినే పండ్ల వరకూ అన్నీ చెట్లే ఇస్తున్నాయి. మనుషుల కడుపు నింపుతున్నవీ, ఆరోగ్యంగా ఉండటానికి ఉపయోగపడుతున్నవీ అవే. వాటి నుంచి అంత సాయం పొందుతూ వాటిని రక్షించుకోకపోతే ఎలా. అనుకుంటూ ఉండేది ఎప్పుడూ!
ఒడిశాలోని రారురంగాపూర్‌ పట్టణంలో పుట్టి పెరిగింది జమున. తండ్రి వ్యవసాయం చేస్తాడు. చుట్టూ అడవి, పంట పొలాలు. పొలంపనిలో తండ్రికి సహాయం చేస్తూ పెరిగింది. విత్తనం చీల్చుకు వచ్చిన ప్రతి మొలకను పసిపిల్లల్లాగే చూసేది. ప్రకృతి అంటే అంత ప్రేమ ఆమెకు.
1998లో అమె 18 ఏళ్ళ వయసులో జార్కండ్ లోని మతుర్కం కు చెందిన మాన్ సింగ్ తో వివాహమయ్యాక జమున జార్ఖండ్‌లోని పూర్వీసింగ్‌భూమ్‌ జిల్లాలో ఉన్న ముతుర్ఖ గ్రామంలో ప్రవేశించింది. అలంకరణ సామాగ్రి అమ్మిటం ద్వారా స్వల్పగా సంపాదిస్తుంది జమున. భర్త కూలీ పనులకు వెళతాడు. ఆ సొమ్ముతోనే కుటుంబం గడవాలి. పూరింట్లోనే ఆమె నివాసం. ‘గ్రామాలకు వెళ్లి ప్రజల్ని చైతన్యవంతం చేయాలని ఉంది కానీ నాకు శక్తి లేదు. సహాయం లభిస్తే మరిన్ని అడవులను కాపాడతాను’ అని అంటారావిడ.
ప్రభుత్వం, నక్సలైట్లు పట్టుకోసం పోరాడుతున్న ప్రాంతం అది. ఊరిని ఆనుకొనే సుమారు 150 ఎకరాల అటవీ ప్రాంతం ఉంది. ఆ గ్రామస్తులకు అనాదిగా అడవితో పేగుబంధం ఉంది. ఆ అడవిలో ఉండే చెట్టూ పుట్టను దేవతల్లా కొలుస్తారు. జంతువులకు సైతం హాని చేయకుండా మసలుకుంటారు. కొన్నాళ్లకు ప్రశాంతంగా ఉండే అడవిలో కలప మాఫియా కదలికలు మొదలయ్యాయి. చెట్లను నరికి, దుంగలను తరలించటం ప్రారంభమైంది.
కలప లేకుండా గిరిజనులకు మనుగడ లేదు. దాంతో జమున కలప స్మగ్లర్ల బారి నుంచి అడవిని కాపాడేందుకు మహిళలతో ‘వన సురక్ష సమితి’ని ఏర్పాటు చేసింది. చేతిలో గండ్రగొడ్డలితో అడవులకు పహారా కాస్తోంది. అక్కడ 60 మంది మహిళలు జట్లుగా ఏర్పడి రోజులో మూడు పూటలా గస్తీ తిరుగుతారు. కొన్నిసార్లు రాత్రిళ్లూ కాపలా కాస్తారు. చేతిలో వాటర్‌ బాటిల్‌, వెంట ఒక కుక్క ఉంటాయి. ఈటెలు, విల్లు, బాణాలు వారి ఆయుధాలు. కొన్నాళ్లకు వారి తెగువను చూసి, రాత్రిళ్లు కాపలా కాసేందుకు మగవాళ్లు ముందుకొచ్చారు. దాంతో కలప మాఫియాకు ముకుతాడు పడింది. ఇప్పుడా ప్రాంతంలో జమునను ‘లేడీ టార్జాన్‌’ అని పిలుస్తున్నారు.
దాదాపు మూడువందల బృందాలను ఏర్పాటు చేసింది. ఒక్కో బృందంలో 30 మంది మహిళలు ఉంటారు. పది వేల మంది మహిళలు ఆమె నాయకత్వంలో పనిచేస్తున్నారు.
2004లోనే ఆమె 50 సమితిలను ఏర్పాటు చేసింది. అప్పుడు మాఫియా ఆమె ఇంటిపై దాడి చేసింది. నాలుగేండ్ల తరువాత మరోసారి పక్కనున్న ఊరికి భర్తతో కలిసి వెళ్తుండగా పదునైన రాళ్లతో వారిద్దరిపై దాడి చేశారు. ఆమె భర్త స్పృహతప్పి పడిపోయాడు.
చెట్లు కొట్టే ముఠాలను అడ్డుకోవడమే వీరి ప్రధాన లక్ష్యం. ఉత్త చేతులతో వెళితే వాళ్లు చాలాసార్లు వీరిపై దాడి చేశారు. అందుకే వీళ్లు కూడా ఆయుధాలు సమకూర్చుకున్నారు. కర్ర లాఠీలూ, విషం పూసిన బాణాలూ, కర్రలూ సిద్ధం చేసుకున్నారు. మగవాళ్లు రాత్రిపూట కాపలా కాస్తే, ఆడవాళ్లు ఉదయం కాపలా ఉంటారు. చాలాసార్లు చెట్లుకొట్టి అమ్ముకునే దుండగుల చేతుల్లో వీళ్లు దెబ్బలు తిన్నారు. అయినా సరే, అడవి సంరక్షణని వదిలిపెట్టలేదు.
జమున తుడు పద్మశ్రీ పురస్కారం పొందిన భారతీయ పర్యావరణ ఉద్యమకారిణి. జార్ఖండ్ రాష్ట్రం ‌లోని పూర్వీసింగ్‌భూమ్‌ జిల్లాలో ఉన్న ముతుర్ఖ ఆమె స్వగ్రామం. అడవులను కాపాడటంలో లేడీ టార్జన్ గా పేరుపొందిన ఈవిడ తనకు తోడుగా పదివేలకు పైగా మహిళా సైన్యాన్ని అక్రమ కాంట్రాక్టర్లకు వ్యతిరేఖంగా రూపొందించారు.20 ఏళ్లుగా 300 గ్రామాల పరిధిలోని 50 హెక్టార్ల అడవిని కాపాడారు
జాన్ మెక్‌కార్తి ఒక అమెరికన్ కంప్యూటర్ శాస్త్రవేత్త. కృత్రిమ మేధస్సు రంగ వ్యవస్థాపకులలో ఈయన ఒకరు. ఈయన "ఆర్టిఫిషియల్ ఇంటెలిజెన్స్" అనే పదాన్ని కనుగొన్నారు. లిస్ప్ ప్రోగ్రామింగ్ భాషా కుటుంబాన్ని అభివృద్ధి చేశారు, ఆల్గాల్ ప్రోగ్రామింగ్ భాష రూపకల్పనను గణనీయంగా ప్రభావితం చేశారు, సమయం పంచుకోవడాన్ని , గార్బేజ్ కలెక్షన్ ను కనుగొన్నారు. ఆర్టిఫిషియల్ ఇంటెలిజెన్స్ ప్రారంభ అభివృద్ధిని ప్రభావితం చేశాడు.
యుక్తవయసులోనే ఆయన సమీపంలోని కాల్టెక్ లో ఉపయోగించిన పాఠ్యపుస్తకాలను అధ్యయనం చేయడం ద్వారా కళాశాల గణితాన్ని నేర్చుకున్నారు. తత్ఫలితంగా, ఆయన కాల్టెక్‌లో మొదటి రెండు సంవత్సరాల గణితాన్ని దాటవేయగలిగారు. శారీరక విద్య కోర్సులకు హాజరుకాకపోవడంతో మెక్‌కార్తీని కాల్టెక్ నుండి సస్పెండ్ చేశారు. తరువాత ఆయన యు.ఎస్ ఆర్మీలో పనిచేశి 1948లో కాల్టెక్ లో మళ్ళీ చేరారు. కాల్టెక్ వద్ద అతను జాన్ వాన్ న్యూమాన్ చేసిన ఉపన్యాసానికి హాజరవడమే ఆయన భవిష్యత్ ప్రయత్నాలను ప్రేరేపించింది.
ప్రిన్స్టన్ స్టాన్ఫోర్డ్ విశ్వవిద్యాలయాలలో స్వల్పకాలిక నియామకాల తరువాత, మెక్‌కార్తి 1955 లో డార్ట్మౌత్ లో సహాయ ఆచార్యులు అయ్యారు. ఒక సంవత్సరం తరువాత, మెక్‌కార్తి 1956 శరదృతువులో పరిశోధనా సహచరుడిగా కి వెళ్లారు. 1962 లో, మెక్‌కార్తి స్టాన్ఫోర్డ్లో పూర్తి ప్రొఫెసర్ అయ్యారు. ఆయన 2000 లో పదవీ విరమణ చేసే వరకు అక్కడే ఉన్నారు. లో ఆయన్ని తన విద్యార్థులు "అంకుల్ జాన్" అని పిలిచేవారు.
జాన్ మెక్‌కార్తి మసాచుసెట్స్‌లోని బోస్టన్‌లో 1927 సెప్టెంబర్ 4 న జన్మించారు. వారి కుటుంబం మహా మాంద్యం సమయంలో తరచూ మకాం మార్చవలసి వచ్చింది. మెక్‌కార్తీ అనూహ్యమయిన తెలివి కలవారు. ఆయన బెల్మాంట్ హై స్కూల్ నుండి రెండు సంవత్సరాల ముందే పట్టభద్రుడయ్యాడు. మెక్‌కార్తీని 1944 లో కాలిఫోర్నియా ఇన్స్టిట్యూట్ ఆఫ్ టెక్నాలజీ లోకి అంగీకరించారు.
మెక్‌కార్తి మొదట ప్రిన్‌స్టన్ విశ్వవిద్యాలయానికి వెళ్లడానికి ముందు కాల్టెక్‌లో గ్రాడ్యుయేట్ అధ్యయనాలను పూర్తి చేశారు . డోనాల్డ్ సి. స్పెన్సర్ పర్యవేక్షణలో "ప్రొజెక్షన్ ఆపరేటర్లు పాక్షిక అవకలన సమీకరణాలు " పేరుతో డాక్టరల్ పరిశోధన పూర్తి చేసిన తరువాత 1951 లో ప్రిన్స్టన్ నుండి గణితంలో పిహెచ్.‌డి పొందారు.
మెక్‌కార్తి తన కెరీర్‌లో ఎక్కువ భాగం స్టాన్ఫోర్డ్ విశ్వవిద్యాలయంలో గడిపారు. యునైటెడ్ స్టేట్స్ జాతీయ మెడల్ ఆఫ్ సైన్స్ క్యోటో ప్రైజ్,1971 లో ట్యూరింగ్ అవార్డు వంటి అనేక ప్రశంసలు గౌరవాలు అందుకున్నారు.
మిత్రులతో కొన్నిరోజులు సరదాగా గడపడానికి భైరవలంకలోని తన ఎస్టేట్ రాజారావు వస్తాడు. ఆరోజు రాత్రి తుఫాన్ రావడంతో కరెంట్ పోతుంది. అప్పుడు వారంతా డిటెక్టివ్ ల గురించి, హత్యల గురించి గొప్పగా చెప్పుకుంటారు. వాళ్ళను పరీక్షించడానికి రాజారావు తను హత్య చేసినట్లు నాటకమాడుతాడు. అది నిజమైన హత్యగా మారుతుంది. ఉత్తుత్తి హత్య, నిజమైన హత్యగా ఎలా మారిపోయింది, అసలు హంతకుడెవరు, ఎందుకు చంపాడు అనేది మిగతా కథ.
కాళరాత్రి 1953లో ప్రఖ్య శ్రీరామమూర్తి స్వేఛానుసరణ చేసిన సాంఘీక నాటకం. హోవర్డ్ ఇర్వింగ్ యంగ్ రాసిన "హక్ ఐలాండ్" నాటకం ఆధారంగా ఈ నాటకం రాయబడింది.
ఆయనకు ఇద్దరు కుమారులు, ఇద్దరు కుమార్తెలు ఉన్నారు. కే పూర్ణచంద్ర తేజస్వి, కోకిలోదయ చైత్ర, ఇందుకళ, తరిణి. తరిణికి . చిదానంద గౌడతో వివాహం జరిగింది, అతను కువెంపు విశ్వవిద్యాలయ పూర్వ ఉప-కులపతి. కువెంపు ప్రాపంచిక విషయాలపై కూడా కవితాపూర్వకంగా ప్రతిస్పందించారు. అతను కారు కొన్నపుడు "చక్రచరణకే స్వాగత!" అని అన్నట్లు పేర్కొనబడింది. అతను తన గృహానికి "ఉదయరవి" అనే పేరు పెట్టుకున్నాడు. వ్యవసాయదారుడిని "ఉలువ యోగి" అని పిలిచేవాడు. తన సందేశంలో సమసమాజాన్ని "సర్వరిగే సమపాలు, సర్వరిగే సమబాలు" అని వ్యవహరించాడు. ఇరవయ్యవ శతాబ్ద కన్నడ మేధో ప్రపంచంలో "సాహితీ విమర్శ సూత్రాల" "కావ్య మీమాంస" అయిన "రసో వై సహా" అతని ప్రసిద్ధ రచన. అతను కన్నడ భాషకు అనేక వందల నూతన పదాలు, పదబంధాలు, వైవిధ్య సంక్షిప్త భావనతో కూడిన పరిభాషను అందించి ప్రసిద్ధిచెందాడు; వీటిలో సాహిత్య, సాంఘిక, తాత్విక, ఆధ్యాత్మిక భావనలు ఉన్నాయి. ఇది సామాన్య ప్రజలు వారి బిడ్డలకు పేరు పెట్టవలసిందిగా దశాబ్దాల పాటు అతనిని తపాలా ద్వారా అడగటానికి దారితీసింది. దీనిని ఆయన స్వీకరించారు.
కువెంపు,చిక్‌మగళూరు జిల్లా, కొప్ప తాలూకాలోని హిరెకొడిగెలో ఒక స్థానిక కన్నడ కుటుంబంలో జన్మించాడు. అతను శివమొగ్గ జిల్లా లోని తీర్థహళ్లిలోని పచ్చని మాలెనాడు ప్రదేశంలో గల కుప్పళ్ళిలో పెరిగాడు. అతని విద్యాభ్యాసం గృహంలోనే, దక్షిణ కన్నడ ప్రాంతానికి చెందిన ఉపాధ్యాయుడి పర్యవేక్షణలో ప్రారంభమైంది. అతను తన మాధ్యమిక విద్యను కొనసాగించడానికి తీర్థహళ్లిలోని ఆంగ్లో వెర్నాక్యులర్ పాఠశాలలో చేరాడు. 12 సంవత్సరాల చిన్న వయసులోనే అతని తండ్రి వెంకటప్ప గౌడ్ అనారోగ్యంతో మరణించాడు. కువెంపు తన ఉన్నత విద్యను కన్నడ, ఆంగ్ల భాషలలో తీర్థహళ్లిలో పూర్తిచేసాడు. అతను తన విద్యాభ్యాసం కొనసాగించడానికి మైసూర్ వెళ్లి అక్కడి వెస్లీ ఉన్నత పాఠశాలలో ఉన్నత పాఠశాల విద్యను పూర్తిచేసాడు. అతను తన విద్యాభ్యాసాన్ని మైసూర్‌ లోని మహారాజా కళాశాలలో కొనసాగించి 1929లో కన్నడ భాష ప్రధాన విషయంగా పట్టాను పొందాడు. అతను 1937 ఏప్రిల్ 30న హేమవతిని వివాహం చేసుకున్నాడు.
కుప్పళ్ళి వెంకటప్పగౌడ పుట్టప్ప కన్నడ భాషా రచయిత, కవి. అతను కన్నడ సాహిత్యంలో 20వ శతాబ్దానికి చెందిన అత్యంత గొప్పకవిగా గుర్తింపు పొందాడు. కన్నడం లో జ్ఞానపీఠ్ పురస్కారాన్ని పొందిన ఏడుగురిలో అతను మొదటివాడు. పుట్టప్ప తన సాహిత్య రచనలన్నిటినీ కువెంపు అనే కలం పేరుతో రాసాడు. అతను రాష్ట్రకవిగా గౌరవించబడిన కన్నడ కవులలో రెండవ వాడు. . పురాతన భారతీయ ఇతిహాసమైన రామాయణాన్ని ఆధునిక కన్నడంలో తిరిగి రాసాడు. అతను రాసిన రచనలు శ్రీ రామాయణ దర్శనం, మహాకావ్య ఈ యుగం సమకాలీన రూపంగా, ప్రయోగ పునరుద్ధరణగా భావించబడింది. అతను వాడిన కొన్ని పదబంధాలు, విశ్వ మానవతా వాదానికి అతను చేసిన సేవ వలన చిరస్థాయిగా నిలిచిపోయాడు. భారత ప్రభుత్వంచే అతను పద్మ భూషణ్ పురస్కారాన్ని పొందాడు. అతను కర్ణాటక రాష్ట్ర గీతమైన 'జయ భారత జననియ తనుజతే' ను రచిందాడు.
కువెంపు ఒక రచయిత కంటే చాలా గొప్ప వాడు, అతని జీవన సరళి దానికదే ఒక గొప్ప సందేశం. అతను కులతత్వానికి, అర్ధం లేని పద్ధతులకి, ఆచారాలకి వ్యతిరేకి. "శూద్ర తపస్వి" వంటి కువెంపు రచనలు కూడా, జ్ఞానాన్ని సంపాదించడానికి శూద్రులు అర్హులు కారణే కుల వ్యవస్థ పట్ల ఆగ్రహాన్ని వ్యక్తం చేస్తాయి. కువెంపు, జ్ఞానపీఠ్ పురస్కారం పొందిన తన శ్రీ రామాయణ దర్శనంలో పాత్రలను వాల్మీకి రామాయణం పాత్రల కంటే విభిన్న దృష్టికోణంలో చిత్రించాడు. ఈ రచన కన్నడం లో సంపూర్ణ రామాయణం. ఇది అతని దృష్టికోణమైన సర్వోదయను నొక్కిచెప్తుంది. . అతను రాసిన రామాయణం లోని రాముడు దీనికి ప్రతిరూపంగా ఉండి, తన భార్య అయిన సీతతో పాటుగా పరీక్ష కొరకు అగ్నిప్రవేశం చేస్తాడు.
అతను విద్యా మాధ్యమంగా కన్నడ భాష ఉండాలని, "మాతృ భాషలలో విద్య" అనే భావనను నొక్కిచెప్పాడు. కన్నడ పరిశోధన అవసరాలు తీర్చడానికి, అతను మైసూర్ విశ్వవిద్యాలయంలో కన్నడ అధ్యయన సంస్థే ను స్థాపించాడు. అతని పేరు మీదుగా దానికి కువెంపు ఇనిస్టిట్యూట్ అఫ్ కన్నడా స్టడీస్ అని పేరు పెట్టారు. మైసూర్ విశ్వవిద్యాలయ ఉప-కులపతిగా అతను బేసిక్ సైన్సెస్ అండ్ లాంగ్వేజెస్ అధ్యయనానికి దారిచూపాడు. అతను . హనుమంత రావు ప్రారంభించిన నాలెడ్జ్ ఫర్ లేమెన్ ప్రచురణకు కూడా పూనుకున్నాడు.
బెంగుళూరు విశ్వవిద్యాలయ స్నాతకోత్సవ సందర్భంగా అతని ఉపన్యాసం, విచారక్రాంతిగే ఆహ్వాన అనే గ్రంథంలో ప్రచురింపబడింది. ఇది అభివృద్ధికరమైన రాజకీయాల పునరంగీకారానికి పిలుపునిస్తుంది. ఈ ఉపన్యాసం 1974లో ఇవ్వబడినప్పటికీ, సందేశం ఇప్పటి పరిస్థితులకి కూడా వర్తిస్తుంది.
1987వ సంవత్సరంలో, కర్ణాటక లోని శివమొగ్గ జిల్లాలో, కువెంపు పేరుతో ఒక నూతన విశ్వవిద్యాలయం ప్రారంభించబడింది. ఇది షిమోగాకు 28 కిలోమీటర్ల దూరంలో జ్ఞాన సహ్యాద్రి కాంపస్ ‌లో ఉంది.
ఓ నన్న చేతనా, అగు నీ అనికేతన కు అనువాదమైన "నా ఆత్మా బంధింపబడకు, అనంతం ఒక్కటే నీ లక్ష్యం" అనేది సార్వత్రిక మానవత్వంపై కువెంపు యొక్క ప్రసిద్ధ వాక్యం.
అతని కుమారుడు పూర్ణచంద్ర తేజస్వి బహుళ శాస్త్రవేత్త. అతను సాహిత్యం, ఛాయాచిత్రగ్రహణం, చేతి వ్రాత, డిజిటల్ ఇమేజింగ్, సామాజిక ఉద్యమాలు, వ్యవసాయ రంగాలలో విశేషకృషి చేస్తున్నాడు.
కె. కరుణాకరన్ రాష్ట్ర అభివృద్ధికి కృషి చేశాడు. కేరళ స్టేట్ ఫిల్మ్ డెవలప్‌మెంట్ కార్పొరేషన్, నేదుంబస్సేరి విమానాశ్రయం, గోశ్రీ ప్రాజెక్ట్, గురువాయూర్ రైల్వే లైన్, జవహర్‌లాల్ నెహ్రూ ఇంటర్నేషనల్ స్టేడియం, ఎన్‌టిపిసి కాయంకుళం తన హయాంలో స్థాపించాడు. ఆయన ముఖ్యమంత్రి పదవిలోనే కాసర్గోడ్, పతనమిట్ట అనే రెండు జిల్లాలు ఏర్పడ్డాయి.
కరుణాకరన్ కేరళ రాష్ట్రంలో కాంగ్రెసు పార్టీకి చెందిన రాజకీయ నాయకుడు. కేరళ ముఖ్యమంత్రిగా, కేంద్ర మంత్రిగా పని చేసాడు. 1918 జూలై 5 న కన్నూర్ సమీపంలోని చిరక్కల్ లో తెక్కెదతు రవున్నీ మరార్ , కన్నోత్ కల్యాణి మరస్యార్ దంపతులకు జన్మించాడు.
సూచన సహాయం - వినియోగదారు ప్రశ్నకు ప్రతిస్పందనగా, ఒక నిర్దిష్ట అంశంపై లేదా అంశాల సమూహంపై కొలవగల వేరియబుల్స్ కలిగిన సంఖ్యా లేదా జియోస్పేషియల్ డేటాసెట్లను గుర్తించడం.
వినియోగదారు సూచన - నిర్దిష్ట అంశాలపైసమాచార వనరులను గుర్తించడంలో వినియోగదారుల సమూహాలకు శిక్షణ ఇవ్వడం, డేటాను ఎలా డౌన్‌లోడ్ చేసుకోవాలి , స్ప్రెడ్‌షీట్, స్టాటిస్టికల్, డేటాబేస్ లేదా జిఐఎస్ ప్యాకేజీలుగా చదవడం, కోడ్‌బుక్‌లు, ఇతర డాక్యుమెంటేషన్‌ను ఎలా అర్థం చేసుకోవాలి.
సాంకేతిక సహాయం - రిజిస్ట్రేషన్ విధానాలను సులభతరం చేయడం, డేటాసెట్‌తో సమస్యలను పరిష్కరించడం, డాక్యుమెంటేషన్‌లోని లోపాలు, వినియోగదారుడు పని చేయగలిగే వాటిలో డేటాను రీఫార్మాట్ చేయడం, గణాంక పద్దతికి సహాయపడటం వంటివి.
సేకరణ అభివృద్ధి, నిర్వహణ - స్థానిక వినియోగదారుల సంఘం ద్వితీయ విశ్లేషణ కోసం ఉపయోగించే సమాచార ఫైళ్ళ సేకరణను పొందడం, నిర్వహించడం; సంస్థాగతసమాచార చందాలను కొనండి; సంస్థ కోసం డేటా ప్రొవైడర్లు, జాతీయ డేటా ఆర్కైవ్‌లకు సైట్ ప్రతినిధిగా వ్యవహరించండి.
సంరక్షణ, సమాచార భాగస్వామ్య సేవలు - మీడియా రిఫ్రెష్మెంట్, ఫైల్ ఫార్మాట్ మైగ్రేషన్ వంటి సేకరణలోని డేటాసెట్ల సంరక్షణ వ్యూహంపై పనిచేస్తాయి; సెంట్రల్ రిపోజిటరీ నుండి నవీకరించబడిన సంస్కరణల్లో రికార్డులను డౌన్‌లోడ్ చేసి ఉంచండి. అలాగే, ఇతరులు ద్వితీయ ఉపయోగం కోసం అసలు సమాచారాన్ని తయారు చేయడంలో వినియోగదారులకు సహాయం చేయండి; కేంద్ర లేదా సంస్థాగత రిపోజిటరీలో డిపాజిట్ కోసం లేదాసమాచారాన్ని పంచుకునే తక్కువ అధికారిక మార్గాల కోసం. డేటా డాక్యుమెంటేషన్ ఇనిషియేటివ్ వంటి డేటాను తగిన ప్రమాణంగా గుర్తించడం లేదా ఆన్‌లైన్ ఆవిష్కరణను సులభతరం చేయడానికి ఇతర మెటాడేటాను జోడించడం కూడా ఇందులో ఉండవచ్చు.
సభ్యులు డేటా ఆర్కైవ్‌లు , సాంఘిక శాస్త్ర డేటాను ఆర్కైవ్ చేసే, ద్వితీయ ఉపయోగం కోసం డేటాను అందించే ఇతర సంస్థలు: ://.//
సమాచార గ్రంథాలయం, సమాచార ఆర్కైవ్ లేదా సమాచార రిపోజిటరీ అనేది పరిశోధనలో ద్వితీయ ఉపయోగం కోసం సంఖ్యా లేదా జియోస్పేషియల్ డేటా సెట్ల సమాహారం. డేటా లైబ్రరీ సాధారణంగా పరిశోధన డేటా ఆర్కైవింగ్ కోసం ఆ సంస్థ యొక్క డేటా వినియోగదారులకు సేవ చేయడానికి ఏర్పాటు చేయబడిన ఒక పెద్ద సంస్థ లో భాగం. డేటా లైబ్రరీ స్థానిక డేటా సేకరణలను కలిగి ఉంటుంది. వాటిని వివిధ మార్గాల ద్వారా యాక్సెస్ చేస్తుంది . డేటా లైబ్రరీ దాని వినియోగదారులకు ప్రాప్యత చేయడానికి లైసెన్స్ పొందిన డేటా వనరులకు సభ్యత్వాలను కూడా నిర్వహించవచ్చు. డేటా లైబ్రరీని కూడా డేటా ఆర్కైవ్‌గా పరిగణించాలా అనేది సేకరణలోని ప్రత్యేకమైన హోల్డింగ్‌ల పరిధిపై ఆధారపడి ఉంటుంది, దీర్ఘకాలిక సంరక్షణ సేవలు అందించబడుతున్నాయా లేదా అది విస్తృత సమాజానికి సేవ చేస్తుందా . చాలా పబ్లిక్ సమాచార గ్రంథాలయాలు రిజిస్ట్రీ ఆఫ్ రీసెర్చ్ డేటా రిపోజిటరీలలో ఇవ్వబడ్డాయి.
సాంఘిక శాస్త్రాలలో, డేటా లైబ్రరీలను డేటా ఆర్కైవ్లుగా సూచిస్తారు. డేటా ఆర్కైవ్‌లు సామాజిక , ప్రవర్తనా డేటాను సంపాదించడం, తయారుచేయడం, సంరక్షించడం, వ్యాప్తి చేయడానికి వృత్తిపరమైన సంస్థలు. సాంఘిక శాస్త్రాలలో డేటా ఆర్కైవ్‌లు 1950 లలో ఉద్భవించాయి. అంతర్జాతీయ ఉద్యమంగా గుర్తించబడ్డాయి: 1964 నాటికి ఇంటర్నేషనల్ సోషల్ సైన్స్ కౌన్సిల్ సోషల్ సైన్స్ డేటా ఆర్కైవ్స్‌పై రెండవ సమావేశానికి స్పాన్సర్ చేసింది, సోషల్ సైన్స్ డేటాపై స్టాండింగ్ కమిటీని కలిగి ఉంది, ఈ రెండూ డేటా ఆర్కైవ్ల ఉద్యమాన్ని ఉత్తేజపరిచాయి. ఇరవై ఒకటవ శతాబ్దం ప్రారంభంలో, చాలా అభివృద్ధి చెందిన దేశాలు, కొన్ని అభివృద్ధి చెందుతున్న దేశాలు అధికారిక, బాగా పనిచేసే జాతీయ డేటా ఆర్కైవ్‌లను నిర్వహించాయి. అదనంగా, కళాశాల ,విశ్వవిద్యాలయ క్యాంపస్‌లలో తరచుగా 'సమాచార గ్రంథాలయాలు ' ఉంటాయి, అవి వారి అధ్యాపకులు, సిబ్బంది ,విద్యార్థులకుసమాచారాన్ని అందుబాటులో ఉంచుతాయి; వీటిలో చాలా వరకు కనీస ఆర్కైవల్ బాధ్యత, జాతీయ సంస్థపై ఆ పని కోసం ఆధారపడటం .
ఆగష్టు 2001 లో, అసోసియేషన్ ఆఫ్ రీసెర్చ్ లైబ్రరీస్ కిట్ 263: న్యూమరిక్ డేటా ప్రొడక్ట్స్ అండ్ సర్వీసెస్ ను ప్రచురించింది, సంఖ్యా డేటా వనరుల కోసం సేవలను సేకరించి అందించడంలో పాల్గొన్న సభ్య సంస్థల సర్వే ఫలితాలను అందించింది.
పరిశోధనలో సంఖ్యా, ఇతర రకాల డేటాసెట్ల ఉపయోగం కోసం సంస్థాగత స్థాయిలో మద్దతునిచ్చే లైబ్రరీ సేవ. సాధారణంగా లభించే సహాయక చర్యలు :
అందరికి ఆరోగ్యం అనేది ప్రజలందరూ మంచి ఆరోగ్యాన్ని కలిగి ఉండి, ప్రశాంతమైన, సంపన్నమైన ,స్థిరమైన వాతావరణంలో సంతోషకరమైన జీవితాలను గడపగల సమాజాన్ని ఊహిస్తుంది.
ఆరోగ్య హక్కు ప్రాథమిక మానవ హక్కు. ప్రతి ఒక్కరికీ అవసరమైనప్పుడు, ఆర్థిక భారం లేకుండా ఆరోగ్య సంరక్షణ అందుబాటులో ఉండాలి.
దాదాపు రెండు వందల కోట్ల మంది ప్రజలు విపత్కర లేదా పేద ఆరోగ్య సంరక్షణ ఖర్చులను ఎదుర్కొంటున్నారు, ఇందుకు కారణం ఆర్ధిక అసమానతల పరిస్థితులలో ఉన్నవారిని ప్రభావితం చేస్తున్నాయి.
అందరికి ఆరోగ్యం ఆర్థిక భద్రత, అధిక-నాణ్యత అవసరమైన సేవలకు ప్రాప్యతను అందిస్తుంది, ప్రజలను పేదరికం నుండి బయట పడటం, కుటుంబం,సమాజ శ్రేయస్సును ప్రోత్సహిస్తుంది, ప్రజారోగ్య అత్యవసర పరిస్థితుల నుండి రక్షణ కల్పిస్తుంది.
అందరికీ ఆరోగ్యాన్ని నిజం చేయడానికి, అధిక-నాణ్యత ఆరోగ్య సేవలకు ప్రాప్యత ఉన్న వ్యక్తులు, సంఘాలు, ప్రజలకు కేంద్రీకృత సంరక్షణను అందించే నైపుణ్యం కలిగిన ఆరోగ్య కార్యకర్తలు,సార్వత్రిక ఆరోగ్య దానిలో ప్రధాన భాగస్వాములు, వారే విధానకర్తలు.
ప్రపంచ ఆరోగ్య దినోత్సవం ప్రతి సంవత్సరం ఏప్రిల్ 7 న ప్రపంచ ఆరోగ్య అవగాహన దినోత్సవం, ప్రపంచ ఆరోగ్య సంస్థ , ఇతర సంబంధిత సంస్థల ఆధ్వర్యంలో, 1948 సంవత్సరలో ప్రపంచ ఆరోగ్య సంస్థ స్థాపించిన ఏప్రిల్ 7వ తేదీగా జరుపుకుంటారు. 1948 సంవత్సరంలో ఐక్యరాజ్యసమితి సంస్థల సహకారంతో కొత్త, స్వేచ్ఛా ఆరోగ్యకరమైన ప్రపంచాన్ని లక్ష్యంగా చేసుకోవడం జరిగి, ప్రారంభ సంవత్సరాల్లో మలేరియా నిర్మూలన కార్యక్రమం వంటి ప్రాజెక్టుల వంటివి ప్రాధాన్యతలో ఉన్నప్పటికీ, ఇతర ఆరోగ్యాన్ని ప్రోత్సహించే విధానాలను చేపట్టింది. ఇందుకోసం ఇతరసార్వత్రిక ఆరోగ్య సంరక్షణ కోసం ప్రపంచ ఆరోగ్య సంస్థ ను అనేక జాతీయ ప్రభుత్వాలతో ఒప్పందాలను ఏర్పరచడం ద్వారా సాధారణ ఆరోగ్య సంరక్షణ యంత్రాంగాన్ని అభివృద్ధికి చర్యలు చేపట్టారు. ప్రపంచ ఆరోగ్య సంస్థ అవగహన కలిపించే అంతర్జాతీయ చట్టబద్ధత కలిగిన సంస్థ. సంస్థ ను స్థాపించడానికి సంభవించిన పరిణామాలు ఈ విధంగా ఉన్నాయి.
డిసెంబర్ 1945 - ఐక్యరాజ్యసమితిలో బ్రెజిల్, చైనీయులు ఎటువంటి ప్రభుత్వ నియంత్రణ లేని ప్రపంచ ఆరోగ్య సంస్థను సూచించారు.
జూలై 22, 1949 - మొదటి ప్రపంచ ఆరోగ్య దినోత్సవాన్ని జరుపుకున్నారు, కాని తరువాత విద్యార్థుల భాగస్వామ్యాన్ని ప్రోత్సహించడానికి ఏప్రిల్ 7 కు మార్చారు.
1950 నుండి, సభ్య దేశాలు,డబ్ల్యూహెచ్ఓ సిబ్బంది నుండి వచ్చిన సమర్పణల ఆధారంగా, డబ్ల్యూహెచ్ఓ డైరెక్టర్ జనరల్ ప్రతి సంవత్సరం ప్రపంచ ఆరోగ్య దినోత్సవం కోసం ఒక కొత్త అంశం ఎంచుకోవడం జరిగింది.
గత కొన్ని సంవత్సరాలుగా ప్రపంచ ఆరోగ్య దినోత్సవాలు మానసిక ఆరోగ్యం, మాతా శిశు సంరక్షణ, వాతావరణ మార్పులు వంటి వివిధ ఆరోగ్య సమస్యలపై దృష్టి పెట్టి ప్రజలకు అవగాహన, చైతన్యం లోనికి తీసుకరావడం జరిగింది. 2023 లో ప్రపంచ ఆరోగ్య సంస్థ ముఖ్య సందేశాలు ఈ విధంగా ఉన్నాయి.
సింహాసన ద్వాత్రింశిక 15వ శతాబ్దానికి చెందిన కొరవి గోపరాజు రచించిన పద్యకావ్యము. ఇది మూల సంస్కృత రచన నుండి అనువాదం చేయబడినది. ఇందు విక్రమార్కుని దివ్యసింహాసన సోపానములపై ఉన్న 32 సాలభంజికలు భోజరాజునకు చెప్పిన కథలున్నవి. ఇందులో 11 ఆశ్వాసాలలో 32 కథలు పద్యరూపంలో వున్నాయి.
భోజరాజు శుభదినమున సింహాసన మెక్కబోగా మొదటిమెట్టుపై ఉండిన బొమ్మ భోజుని ఆపి విక్రమార్కుని వంటి సాహసౌదార్యములు కలవాడే ఈ సింహాసమెక్కుటకు అర్హుడని చెప్పును. ఇట్లే తక్కిన 31 బొమ్మలును ఒక్కొక్క కథ చెప్పును.
కైలాసమునందు గౌరిదేవి శంకరుని కథ చెప్పుమనును; శివుడు భోజరాజునకు సింహాసన సాలభంజికలు 32 చెప్పిన కథలు చెప్పెదను వినుమని చెప్పదొడగేను.
2004 నాటికి, జీ నెట్వర్క్ ఉత్తర, తూర్పు, పడమర భారతదేశ భాగాల్లో తనదైన ముద్ర వేసింది. అప్పటికే బెంగాలీ, గుజరాతీ, మరాఠీ, పంజాబీ వంటి భాషల్లో తన చానెళ్ళను ఏర్పాటు చేసింది. దక్షిణ భారత ఎంటర్టైన్మెంట్ మార్కెట్ లోకి తమ ప్రయాణాన్ని తెలుగు తో మొదలుపెట్టాలన్నారు. అసలు ఆగస్టు 2004లోనే తెలుగు చానెల్ ప్రారంభించాలని ఆ సంస్థ భావించింది, కానీ ఆగస్టు దాకా లాంచ్ చేయడం కుదరలేదు. నిజానికి ముందు ఈ చానెల్ పేరు ఆల్ఫా టీవీ తెలుగు అని పెట్టినా, తరువాత జీ తెలుగుగా పేరు మార్చారు. మొదట్లో అమెరికాకు చెందిన పలు సినిమాలను తెలుగులో డబ్బింగ్ చేసేది ఈ సంస్థ. ఆగస్టు 2007లో, ఈ సంస్థ ప్రముఖ బాలీవుడ్ సినిమా షోలేను తెలుగులోకి అనువాదం చేసింది.
జీ తెలుగులో విజయవంతమైన మరో కార్యక్రమం మిడ్ నైట్ మసాలా. ఈ కార్యక్రమంలో సినిమాల్లో వచ్చే పెద్దల సన్నివేశాలూ, పాటలు వేసేవారు. రాత్రి 12 గంటలకు ప్రసరమయ్యే ఈ కార్యక్రమానికి 2.0 టీఆర్పీ వచ్చింది. ఆ సమయానికి ప్రసారమయ్యే కార్యక్రమాలకు వచ్చే టీఆర్పీ కన్నా ఇది ఎంతో ఎక్కువ. ఇప్పటికీ ఆ స్లాట్ లో ఏ తెలుగు షోకూ అంత టీఆర్పీ రాకపోవడం విశేషం. ఈ కార్యక్రమం 2007 డిసెంబరు - 2008 డీసెంబరు మధ్య ప్రసారమైంది. అయితే ఈ కార్యక్రమం చాలా రెచ్చగొట్టే విధంగా ఉందనీ, ఇంత పెద్దల కంటెంట్ సామాన్య టీవీలో రావడం మంచిది కాదని కొందరు చేసిన విమర్శల వల్ల ఆపేశారు.
2006 ఆఖర్లో, జీ తెలుగు చానెల్ స రి గ మ ప అనే తెలుగు సంగీత పోటీ కార్యక్రమాన్ని ప్రారంభించింది. నంది అవార్డు గ్రహీత గాయని సునీత ఉపద్రష్ట వ్యాఖ్యాతగా, ప్రముఖ సంగీత దర్శకులు కోటి, రమణ గోగులలు న్యాయనిర్ణేతలుగా వ్యవహరించారు. ఈ కార్యక్రమం 35 ఎపిసోడ్ల పాటు ప్రసారం చేశారు. ఈ కార్యక్రమం ఎంత విజయవంతమైంది అంటే ఫిబ్రవరి 2007లో 6-13 ఏళ్ళ వయసు గల చిన్నపిల్లల సంగీత పోటీ కార్యక్రమం లిటిల్ చాంప్స్ కార్యక్రమాన్ని ప్రకటించారు. ఈ కార్యక్రమానికి ఇండియన్ ఐడెల్ రన్నర్ అప్ కారుణ్య వ్యాఖ్యాతగా వ్యవహరించాడు.
డిసెంబరు 2005 నాటికి, ఉదయ భాను వ్యాఖ్యాతగా గోల్డ్ రష్ , నిశ్శబ్దం అనే ధారావాహిక ప్రసారమయ్యేవి. ఆంధ్రప్రదేశ్ మార్కెట్లో వారపు రోజుల్లో 1.24%, వారాంతాల్లో 1.86% షేర్ మాత్రమే సాధించగలిగింది. దాంతో, లక్ష్యాన్ని మాస్ ప్రేక్షకుల నుంచీ యువ ప్రేక్షకులకు మార్చుకుని, కొత్త కార్యక్రమాలను రూపొందించింది. ఈ నెట్వర్క్, 2007కు గానూ దాదాపు 460 మిలియన్ రూపాయల నష్టాన్ని భరించింది.
సెప్టెంబరు 2005లో, ఎన్నో తర్జనభర్జనల తరువాత తమ చానెల్ ప్రధాన నిర్వాహణ అధికారిగా సంజయ్ రెడ్డిని ప్రకటించింది. సంజయ్ అంతకు ముందు వాల్ట్ డిస్నీ సంస్థలోనూ, పెర్ల్ మీడియాలోనూ పని చేశాడు. అంతకు కొన్ని నెలల ముందే అజయ్ కుమార్ ఈ సంస్థను వీడటంతో సంజయ్ ను నిర్వాహణాధికారిగా ప్రకటించింది ఈ సంస్థ. 2008లో సంజయ్ కొత్త సీరియళ్ళనూ, చిన్నపిల్లల కార్యక్రమాలనూ ప్రారంభించాడు.
మీ ఇంటి వంట, అనే వంట కార్యక్రమాం, 1000 ఎపిసోడ్లు ప్రసారమైంది. ఈ కార్యక్రమానికి సుమలత వ్యాఖ్యాతగా వ్యవహరించింది. ఈ కార్యక్రమం మహిళా ప్రేక్షకులను బాగా ఆకర్షించింది. అంతే కాక, మధ్యాహ్న సమయంలో ఈ కార్యక్రమాన్ని ఎక్కువగా చూడటంతో, టీఆర్పీ కూడా బాగా పెరిగింది. దీంతో మిగిలిన చానెల్స్ కూడా వంట కార్యక్రమాలను మొదలుపెట్టేంతగా ఈ కార్యక్రమం విజయవంతమైంది.
ఆ తరువాతి కాలంలో శ్రీకరం శుభకరం అనే జాతక సంబంధ లైవ్ కార్యక్రమం మొదలుపెట్టారు. ఈ కార్యక్రమంలో ప్రముఖ సిద్ధాంతి వక్కంతం చంద్రమౌళి రోజూవారి జాతకాలు చెప్పగా, సుమలత వ్యాఖ్యాతగా వ్యవహరించింది. ఆ తరువాత మిగిలిన చానెళ్ళు కూడా జాతక సంబంధ కార్యక్రమాలు మొదలుపెట్టడం విశేషం.
డిసెంబరు 31, 2017న, జీ తెలుగు తన సోదర చానెల్ జీ సినిమాలును మొదలుపెట్టింది. ఈ చానెల్ ను చిరంజీవి జీ గోల్డెన్ అవార్డ్స్ లో ప్రారంభంచాడు. అలాగే సమంతను బ్రాండ్ అంబాసిడర్ గా ప్రకటించారు.
తెలుగు , తెలుగు కేబుల్ టెలివిజన్ లో ప్రసారమయ్యే ఒక చానెల్. ఈ చానెల్ భారతదేశానికి చెందినది. ఎస్సల్ గ్రూప్ కు చెందిన జీ ఎంటర్టైన్మెంట్ ఎంటర్ప్రైజెస్ ఈ చానెల్ ను సమర్పిస్తోంది.
1805 వ సంవత్సరంలో పొరుగున ఉన్న కొండ రాజ్యాలు గూర్ఖా సైన్యం సహాయంతో తిరుగుబాటు చేశాయి. రాజా సంసరు చందు లాహోరు మహారాజా రంజితు సింగు సహాయంతో గూర్ఖా సైన్యాలను బహిష్కరించారు. కాని రంజితు సింగు కాంగ్రా లోయ అత్యంత సారవంతమైన భూభాగాన్ని స్వాధీనం చేసుకుని కాంగ్రా కటోచ్లతో పాటు పొరుగున ఉన్న రాజాలను సామంతుల హోదాకు తగ్గించాడు. 1846 మొదటి ఆంగ్లో-సిక్కు యుద్ధం తరువాత ఈ ప్రాంతం మొత్తం బ్రిటిషు ఈస్టు ఇండియా కంపెనీకి అప్పగించబడింది, చివరికి పంజాబు ప్రావింసులో కలిసిపోయింది. కటోచులు, చుట్టుపక్కల ఉన్న కొండ రాజాలకు చిన్న జాగీర్లను కేటాయించారు. దాని మీద వారికి ఆదాయ హక్కులు, న్యాయనిర్ణయాధికారాలు అధికారం ఉన్నాయి.
ఆధునిక కాలానికి పూర్వం ఆధునిక హిమాచలు ప్రదేశు లోని కొండ రాజ్యాల మద్య బంధుత్వం, వివాహ సంబంధాలు ఉన్నప్పటికీ ఒకరితో ఒకరు నిరంతరం యుద్ధం చేసుకున్నట్లు భావించబడుతుంది. అప్పుడు వారిని అక్బరు చక్రవర్తి మొఘలు సామ్రాజ్యం ఆధ్వర్యంలోకి తీసుకువచ్చారు. అయితే మొఘలు నియంత్రణ పరిమితంగా ఉండేది. రాజ్యాల పాలకులు స్వాతంత్ర్య స్థాయిని నిలుపుకున్నారు. 1610 లో చక్రవర్తి జహంగీరు కాంగ్రా కోటను స్వాధీనం చేసుకుని చుట్టుపక్కల ప్రాంతాన్ని స్వాధీనం చేసుకుని కటోచు రాజాలను సామంతుల హోదాకు తగ్గించాడు.